вид дългов инструмент; поради това тяхното широко използване сочи наличието на краткосрочни проблеми с ликвидността. Вторият производител износител е реализирал постоянни печалби през периода 2016—2018 г. и на пръв поглед е имал стабилни финансови показатели, като например ниско съотношение дълг/активи. Той обаче изглежда, че има краткосрочни проблеми с ликвидността поради следните причини: краткосрочният непогасен дълг на дружеството е представлявал почти 100 % от оборота му; дружеството е емитирало облигации за погасяване на банкови заеми; използвало е голям брой менителници с банков акцепт, за да финансира своите покупки, както и револвиращи заеми, което навежда на мисълта, че финансовото положение на дружеството може да не е толкова стабилно, колкото сочат на пръв поглед финансовите му отчети. При третия производител износител положението бе сходно, като той е реализирал печалба, но е използвал в значителна степен менителници с банков акцепт, както и облигации, емитирани за погасяване на банкови заеми.
 (303)
 Първото междинно дружество майка — China Jushi — е било рентабилно през периода 2016—2017 г. и през разследвания период, но е използвало в значителна степен менителници с банков акцепт, за да финансира покупките си. Освен това Комисията установи, че някои от заемите, предоставени на равнището на China Jushi, са били револвиращи, и че China Jushi е емитирало на два пъти облигации с цел погасяване на банкови заеми. Във второто междинно дружество майка — Sinoma Technology — също бе установено наличието на револвиращи заеми.
 (304)
 Както е посочено в съображения 207—217 по-горе, дружеството майка CNBM не оказа съдействие. При разглеждане обаче на публично достъпния годишен доклад за 2018 г. се очертава подобна картина: дружеството има висока степен на задлъжнялост, като коефициентът на нетна задлъжнялост е 130 %, а съотношението дълг/активи е 68 %. По време на разследвания период дружеството е сключило сделка за замяна на дълг срещу капитал с държавни банки с цел да подобри структурата на дълга си. В рамките на такава сделка дружеството може да преобразува част от дълга си към държавни банки в акции и по този начин да намали задълженията в счетоводния си баланс.
 (305)
 Комисията отбеляза, че китайска агенция за кредитен рейтинг е определила рейтинги на различните дружества от групата CNBM, които варират от AA- до AA+. С оглед на цялостното изкривяване на китайските кредитни рейтинги, както е посочено в съображения 279—285, Комисията стигна до заключението, че този рейтинг не е надежден.
 (306)
 Според Комисията общото финансово състояние на групата отговаря на рейтинг ВВ, който е най-високият рейтинг под изискванията на категорията „инвестиционен рейтинг“. „Инвестиционен рейтинг“ означава, че според преценката на агенцията за рейтинг емитираните от дружеството облигации вероятно са достатъчни за покриване на задълженията за плащане, като банките имат право да инвестират в тях.
 (307)
 След разгласяването на окончателните заключения групата CNBM заяви, че Комисията е определила общ кредитен рейтинг на цялата група CNBM, въз основа главно на кредитния рейтинг на CNBM, въпреки че равнището на задлъжнялост на CNBM не би могло да окаже отрицателно отражение върху China Jushi, тъй като CNBM притежава дял от едва 27 % от него. Освен това CNBM не може да прехвърли дълговите си